U skladu sa odredbom člana 87. Zakona o visokom obrazovanju Kantona Sarajevo („Službene novine Kantona Sarajevo“ broj: 33/17, 35/20, 40/20 i 39/21), člana 172. Statuta Univerziteta u Sarajevu, broj: 01-1093-3-1/18 od 28.11.2018. godine, Pravila studiranja za treći ciklus studija na Univerzitetu u Sarajevu – doktorski studij br. 01-1101-79-1/18 od 19.12.2018. godine, Odlukom Senata Univerziteta u Sarajevu broj 01-420/18 od 25.04.2018. godine o usvajanju nastavnog plana i programa trećeg ciklusa (doktorskog studija), Saglasnosti Senata Univerziteta u Sarajevu za raspisivanje konkursa broj 01-8-36/21 od 26.5.2021. godine, Odluke Fakulteta o cijeni studija broj 01-477/12 od 22.3.2012. godine, saglasnosti Ministarstva za obrazovanje, nauku i mlade Kantona Sarajevo broj 27-34-23410-2/21 od 3.6.2021. godine i Odluke Vijeća Fakulteta o prijemu studenata broj 01-2159-1/21 od 10.11.2021. godine, ugovorne strane:

1. **Univerzitet u Sarajevu-Pravni fakultet** (u daljnjem tekstu: Pravni fakultet) sa sjedištem na adresi Obala Kulina bana 7, 71 000 Sarajevo, zastupan po prof. dr. Zinki Grbo, dekanici

i

1. **STUDENT/ICA** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: student/ica), rođen/a \_\_\_\_\_\_\_\_\_\_\_\_\_\_\_\_\_. godine u \_\_\_\_\_\_\_\_\_\_\_\_\_\_\_, JMBG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, upisan/a studijske \_\_\_\_\_\_\_\_\_\_\_ godine na doktorski univerzitetski studij prava, u statusu \_\_\_\_\_\_\_\_\_\_\_\_\_\_\_\_\_\_\_\_\_

Zaključuju dana \_\_\_\_\_\_\_\_\_\_\_\_ . godine u Sarajevu

**UGOVOR O STUDIRANJU**

**ZA DOKTORSKI UNIVERZITETSKI STUDIJ PRAVA**

**Predmet ugovora**

**Član 1.**

Predmet ovog ugovora je reguliranje međusobnih prava i obaveza između Pravnog fakulteta i studenta upisanog na Doktorski univerzitetski studij prava (u daljnjem tekstu: doktorski studij).

**Član 2.**

Doktorski studij počinje u studijskoj 2021/2022 godini i traje III godine, odnosno VI semestara.

**Prava i obaveze ugovornih strana**

**Član 3.**

Pravni fakultet se obavezuje da studentu obezbijedi uvjete za prisustvo i praćenje nastave, učestvovanje u naučnoistraživačkom i umjetničkom radu, stjecanje diplome doktora nauka/umjetnosti i odgovarajućeg naučnog zvanja doktora nauka/umjetnosti po okončanju studija, kao i druga prava u skladu sa Zakonom o visokom obrazovanju Kantona Sarajevo, Statutom Univerziteta u Sarajevu, nastavnim planom i programom trećeg ciklusa studija i drugim važećim aktima Kantona Sarajevo, Univerziteta u Sarajevu i fakulteta/akademije.

Nastavni plan i program trećeg ciklusa studija utvrđuje vijeće studija, a usvaja vijeće organizacione jedinice, uz prethodno odobrenje Senata Univerziteta.

Nastavni plan i program u formi ECTS kataloga/informacijskog kataloga je sastavni dio ovog ugovora.

**Član 4.**

##### Nastavni proces trećeg ciklusa studija izvodi se u obliku predavanja, seminara, konsultacija te drugih utvrđenih oblika nastave.

##### Nastava se izvodi ukoliko na jednom predmetu ima tri ili više studenata.

##### Konsultativna (mentorska) nastava se obavezno izvodi ukoliko predmet sluša manje od tri studenta ili ako je ovakav vid nastave nužno organizirati zbog prirode (karaktera) studija. Odluku o načinu izvođenja nastave koja će se organizirati donosi vijeće studija.

**Član 5.**

Student je u obavezi da učestvuje u svim oblicima nastavno-naučnog i istraživačkog rada predviđenih nastavnim planom i programom u skladu sa Pravilima studiranja za treći ciklus studija Univerziteta u Sarajevu.

Student je dužan položiti sve ispite i obaviti sve ostale provjere znanja.

**Član 6.**

Postupak izbora, predlaganja, odabira teme i odbrane doktorske disertacije vrši se u skladu sa Pravilima studiranja za treći ciklus studija Univerziteta u Sarajevu.

**Finansiranje studija**

**Član 7.**

1. Studenti upisani u I semestar se obavezuju da će troškove studija u iznosu od 18.000,00 KM plaćati u ratama kako slijedi:

* prva rata u iznosu od 3.000,00 KM prilikom upisa na studij,
* druga rata u iznosu od 3.000,00 KM prilikom ovjere I i upisa u II semestar, I godina,
* treća rata u iznosu od 3.000,00 KM, prilikom ovjere II i upisa u III semestar, II godina,
* četvrta rata u iznosu od 3.000,00 KM prilikom ovjere III i upisa u IV semestar, II godina
* peta rata u iznosu od 3.000,00 KM, prilikom ovjere IV i upisa u V semestar, III godina,
* šesta rata u iznosu od 3.000,00 KM prilikom ovjere V i upisa u VI semestar.

1. Studenti upisani u III semestar se obavezuju da će troškove studija u iznosu od 12.000,00 KM plaćati u ratama kako slijedi:

* prva rata u iznosu od 3.000,00 KM prilikom upisa u III semestar, II godina
* druga rata u iznosu od 3.000,00 KM, prilikom ovjere III i upisa u IV semestar, II godina,
* treća rata u iznosu od 3.000,00 KM prilikom ovjere IV i upisa u V semestar, III godina,
* četvrta rata u iznosu od 3.000,00 KM prilikom ovjere V i upisa u VI semestar, III godina.

1. Plaćanje iz stava 1. i 2. se može izvršiti i u cijelosti u iznosu od 18.000,00 KM, odnosno 12.000,00 KM.

**Član 8.**

Student koji je položio ispite predviđene nastavnim planom i programom i odbranio doktorsku disertaciju stiče naučno zvanje DOKTORA PRAVNIH NAUKA/ZNANOSTI u skladu sa Pravilnikom o stjecanju i korištenju akademskih titula, stručnih i naučnih zvanja na visokoškolskim ustanovama na području Kantona Sarajevo.

**Važenje ugovora**

**Član 9.**

Ovaj ugovor stupa na snagu upisom u prvu studijsku godinu trećeg ciklusa studija (doktorskog studija) i važi do završetka doktorskog studija.

**Ostale odredbe**

**Član 10.**

Na odnose koji nisu regulirani ovim ugovorom će se primijeniti odredbe Zakona o visokom obrazovanju Kantona Sarajevo, Statuta Univerziteta u Sarajevu, Pravila studiranja za treći ciklus studiranja Univerziteta u Sarajevu i drugih važećih akata.

**Član 11.**

Eventualne izmjene ovog ugovora će se definirati aneksom ugovora.

**Član 12.**

Ugovorne strane saglasne su da eventualne sporove prvenstveno rješavaju mirnim putem.

U slučaju da nastali spor stranke ne riješe sporazumno, nadležan je Općinski sud u Sarajevu.

**Član 13.**

Ovaj ugovor se sačinjava u četiri istovjetna primjerka, od kojih svaka ugovorna strana zadržava po dva ugovora.

**STUDENT/ICA: PRAVNI FAKULTET**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime studenta, JMBG\* prof. dr. Zinka Grbo, dekanica

Protokol: